
EVN изпрати 2018 с два проекта за образование на юноши и на хора със специални потребности

През 2018 г. EVN България успешно подкрепи реализацията на два проекта в подкрепа на образователните потребности на учениците на лицензионната територия на компанията в Югоизточна България. Под името „Какъв искам да стана” първият проект беше реализиран в партньорство кариерния сайт JobTiger и Фондация на бизнеса за образованието. Вторият проект насочи усилията си за разкриване на ресурсен център за подпомагане на интегрираното обучение на зрително затруднени ученици към Национален център за рехабилитация на слепи (НЦРС) в Пловдив.

Дейностите бяха част от дългогодишната програма на компанията „EVN за България“, която реализира проекти с обществена значимост и е неделима част от корпоративната социална отговорност на EVN.

Какъв искам да стана
Проектът беше насочен към учениците в VI и XI клас, на които им предстои да направят избор в каква посока да продължат образоването си. Активистите на участващите партньорски организации представиха на децата същността на професионалното и кариерно ориентиране и повишиха информираността им по темата. Проектът се реализира в периода от началото на 2018/19 учебна година до края на 2018 г. Организираните срещи обхванаха 2000 ученици от 40 учебни заведения в 10 града в Югоизточна България. Участие взеха и служители от EVN, който със своя личен кариерен път показаха на учениците как изборите на тяхната възраст реално оказват влияние върху професионалното развитие в последствие. Повече за проекта: https://www.evn.bg/Otgovornost/EVN_za_BG/2018/Results/JobTiger.aspx?listnode=/Otgovornost/EVN_za_BG/2018/Results.

Разкриване на ресурсен център за подпомагане на интегрираното обучение на зрително затруднени ученици
Проектът имаше за цел да подпомогне социалната интеграция на хората със зрителни затруднения, включително ученици и студенти, като се улесни тяхната работа с книги, помагала, учебници и други учебни материали. Резултатите са от полза за всички посетители и ползватели на НЦРС, който се намира в гр. Пловдив. Сред основните ангажименти на EVN България беше дарение на техническо оборудване на ресурсния център, което да служи за обучение на зрително затруднените потребители. Повече за проекта: https://www.evn.bg/Otgovornost/EVN_za_BG/2018/Results/Iskra_Kazanlak.aspx?listnode=/Otgovornost/EVN_za_BG/2018/Results.

Повече за програмата „EVN за България“: https://www.evn.bg/Otgovornost/EVN_za_BG.aspx.

